CELEX: 31985R3264
Language: el
Date: 1985-11-21 00:00:00
Title: Κανονισμός (ΕΟΚ) αριθ. 3264/85 της Επιτροπής της 21ης Νοεμβρίου 1985 για τροποποίηση του κανονισμού (ΕΟΚ) αριθ. 2913/85 όσον αφορά τα προϊόντα στον τομέα του βοείου κρέατος που μπορούν να αποτελέσουν αντικείμενο αγορών στην παρέμβαση σε ορισμένα κράτη μέλη

Avis juridique important

|

31985R3264

Κανονισμός (ΕΟΚ) αριθ. 3264/85 της Επιτροπής της 21ης Νοεμβρίου 1985 για τροποποίηση του κανονισμού (ΕΟΚ) αριθ. 2913/85 όσον αφορά τα προϊόντα στον τομέα του βοείου κρέατος που μπορούν να αποτελέσουν αντικείμενο αγορών στην παρέμβαση σε ορισμένα κράτη μέλη  

Επίσημη Εφημερίδα αριθ. L 311 της 22/11/1985 σ. 0023 - 0024 Ισπανική ειδική έκδοση: Κεφάλαιο 03 τόμος 39 σ. 0018  Πορτογαλική ειδική έκδοση : Κεφάλαιο 03 τόμος 39 σ. 0018 

***** ΚΑΝΟΝΙΣΜΟΣ (ΕΟΚ) αριθ. 3264/85 ΤΗΣ ΕΠΙΤΡΟΠΗΣ  της 21ης Νοεμβρίου 1985  για τροποποίηση του κανονισμού (ΕΟΚ) αριθ. 2913/85 όσον αφορά τα προϊόντα στον τομέα του βοείου κρέατος που μπορούν να αποτελέσουν αντικείμενο αγορών στην παρέμβαση σε ορισμένα κράτη μέλη  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Σμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 6 παράγραφος 5 στοιχείο γ),  τον κανονισμό (ΕΟΚ) αριθ. 1308/85 του Συμβουλίου της 23ης Μαΐου 1985 περί καθορισμού, για την περίοδο εμπορίας 1985/86, της τιμής προσανατολισμού και της τιμής παρέμβασης των χονδρών βοοειδών (2), και ιδίως το άρθρο 3 σημείο 5,  Εκτιμώντας:  ότι, σύμφωνα με τον κανονισμό (ΕΟΚ) αριθ. 1302/73 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 427/77 (4), οι ποιότητες και οι παρουσιάσεις των προϊόντων που αποτελούν αντικείμενο αγορών που πραγματοποιούνται από τους οργανισμούς παρεμβάσεως πρέπει να καθορισθούν λαμβάνοντας υπόψη αφενός μεν την αναγκαιότητα να εξασφαλισθεί μια αποτελεσματική στήριξη της αγοράς και της ισορροπίας μεταξύ της εν λόγω αγοράς και εκείνης των ανταγωνιστικών ζωικών παραγωγών και αφετέρου τις χρηματοδοτικές ευθύνες που προκύπτουν για την Κοινότητα από το θέμα αυτό·  ότι, με τον κανονισμό (ΕΟΚ) αριθ. 2316/85 της Επιτροπής (5) αποφασίσθηκε, βάσει των κριτηρίων αυτών, να συμπεριληφθεί προσωρινά η κατηγορία Γ στον κατάλογο των προϊόντων που μπορούν να αποτελέσουν αντικείμενο αγορών στην παρέμβαση στην Ομοσπονδιακή Δημοκρατία της Γερμανίας, για να αντιμετωπισθούν μεγάλες εποχιακές προσφορές αυτής της κατηγορίας ζώων· ότι, μια και η περίοδος εμπορίας αυτής της κατηγορίας ζώων έχει σήμερα τελειώσει, έχουν καταστεί χωρίς αντικείμενο οι αγορές αυτών στην παρέμβαση·  ότι θα πρέπει, συνεπώς, να τροποποιηθεί ο κανονισμός (ΕΟΚ) αριθ. 2913/85 της Επιτροπής περί καθορισμού των τιμών αγοράς στην παρέμβαση των πισινών τετάρτων στον τομέα του βοείου κρέατος που εφαρμόζονται από τις 21 Οκτωβρίου 1985 (6)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 2913/85, το τμήμα «Deutschland» αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει στις 25 Νοεμβρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Νοεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 137 της 27. 5. 1985, σ. 16.  (3) ΕΕ αριθ. L 132 της 19. 5. 1973, σ. 3.  (4) ΕΕ αριθ. L 61 της 5. 3. 1977, σ. 16.  (5) ΕΕ αριθ. L 217 της 14. 8. 1985, σ. 5.  (6) ΕΕ αριθ. L 279 της 19. 10. 1985, σ. 31.